Bezpečnosť na internete

Na internete musíme chrániť:

* počítač
* užívateľa
* dáta

# Ochrana počítača

Základné prvky ochrany počítača sú firewall, antispyware, antivírusový program a a je potrebné pravidelne odstraňovať bezpečnostné diery.

***Firewall*** - zvyčajne aplikácia, ktorá zabezpečuje počítač pred prípadným útokom a filtruje komunikáciu v sieti.

***Antispyware* -** ochraňuje počítač pred spywareom

***Antivírusový program*** - program slúžiaci k detekcii a odstráneniu škodlivého softvéru z počítača. Podmienkou efektívnej účinnosti je udržovanie aktuálnej databázy.

***Bezpečnostné diery*** - sú chyby v spôsobe napísania programov, ktoré sa dajú zneužiť k útoku na počítač. Opravy týchto chýb sa nazývajú ***bezpečnostné záplaty*** a pravidelne sa vydávajú pre operačné systémy, prehliadače aj iný softvér.

Počítač treba chrániť aj pred malwareom. Pod týmto pojmom označujeme všetok škodlivý softvér, ktorý sa k nám môže dostať a poškodiť nám počítač alebo dáta v ňom.

Malware môže byť:

* *počítačový vírus* - program, ktorý sa pripojí k súboru, vytvára kópie seba samého a infikuje ďalšie súbory v počítači
* *internetový červ* - program, ktorý sa šíri a kopíruje v sieťach bez pričinenia užívateľov a vyhľadáva počítače vhodné na napadnutie. Cieľom je zneprístupniť službu či stránku
* *trójsky kôň* - tvári sa ako žiadaný a neškodný softvér, no v skutočnosti sleduje činnosť používateľa, odosiela údaje a v nečakanej chvíli zaútočí
* *spyware* - zisťuje informácie o počítači a jeho používateľovi a bez súhlasu ich odosiela cudzej osobe
* *adware* - programy, ktoré zobrazujú reklamu
* *spam -* navyžiadaná pošta, šíri sa lavínovite
* *hoax -* poplašné správy
* *phising* – e-mail, ktorý vyzýva na zmenu prihlasovacích údajov k bankovému účtu. Niekedy stačí zadať prihlasovacie údaje na falošnej stránke, na ktorú nás odkazy v mailoch nasmerujú.

# Ochrana užívateľa

# Užívateľ sa na internete musí tiež chrániť. Nemal by zverejňovať svoje osobné údaje, aby nemohli byť zneužité. Na sieti sa môžeme sa stretnúť s:

* *kyberšikana* - šikana prostredníctvom IT technológií
* *stalking* - prenasledovanie a obťažovanie
* *ohováranie, zastrašovanie, trollovanie* (provokovanie a obťažovanie iných používateľov)
* *podvody a falšovanie*

# Ochrana dát

# V informačnej spoločnosti je dôležitá taktiež ochrana dát. Používateľ by si svoje dáta mal preto chrániť pred:

* *počítačová kriminalita* - trestné činy a priestupky zamerané proti počítačom ako aj páchané pomocou počítača
* *počítačové pirátstvo* - neoprávnené nakladanie s počítačovými programami. Ide hlavne o neoprávnené vnikanie do cudzích systémov
* *sociálne inžinierstvo* - zneužitie dôvery vytipovaného používateľa

**Použitá literatúra**

Skalka, J. – Klimeš, C. – Lovászová, G. – Švec, P.: Informatika na maturity a prijímacie skúšky, Enigma Publishing, 2017, ISBN 978-80-89132-49-2